— Не сакрэт, што галоўнае, каб раённыя ўлады пайшлі насустрач і забяспечылі калектыў адпаведнымі спецыялістамі, увёўшы іх у склад ансамбля, — адзначыла Ірына Дзмітрыеўна. — Але звычайна на месцах разумеюць, што без адпаведнай падтрымкі званне можна і згубіць. Таму нават калі падаюць заяўку на прысваенне адпаведнага статусу, дык даволі доўга да гэтага рыхтуюцца: шыюць касцюмы, развучваюць новы рэпертуар, набываюць неабходныя інструменты. Да таго ж, абласная камісія звычайна не прысвойвае званняў, калі калектыў не мае дыпломаў і ўзнагарод абласных і раённых фестываляў і конкурсаў.